АҞӘА, цәыббра 3 — Sputnik. Америкатәи апортал National Interest урыстәылатәи аибашьыгатә ҳаирплан Су-35 Азиатәи арегион аҿы игылоу америкатәи авиациазы ихыхьуп ҳәа ахнаҳәааит ҳәа аанацҳауеит РИА Новости.
Су-35 (НАТО акодификациала: Flanker-Е+), NI агәаанагарала иахьазы инарылукааша аибашьыгатә ҳаирплану. Асеиԥш иҟоу аҳаирпланқәа Азиа-Аокеан ҭынчтәи арегион аҿы Китаи амчра ҳараркуеит ҳәа аҩуеит апортал.
Аҭыжьымҭа иазгәанаҭоит Су-35 иақәдыргылар ауа китаитәи аракета PL-15 "аҳауа-аҳауа" америкатәи аҳаирпланқәа рзы ишәарҭара духоит.
Су-35 ахәбатәи абиԥара иаҵанакуа аҳаирпланқәа акыр ирзааигәоуп аиқәыршәашьала.